
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 476 


28 Ιουλίου 2000 


ΑΠΟΦΑΣΕΙ Σ 

Αριθ. 1054788/5300/Β0010 

Καθορισμός των ορίων αιγιαλού - παλ. αιγιαλού και δημιουρ¬ 
γία ζώνης παραλίας στη θέση «οικισμό Παναγιάς», Αλμυ- 
ροποτάμου Δήμου Στυραίων, Ν. Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/79, Β.Δ.704/70, Β.Δ.705/70, Β.Δ. 192/72, 
Π.Δ.71/84, Π .Δ. 347/86, Ν.2026/92 και Π.Δ.97/93. 

2. Τις διατάξειςτου Π .Δ.551/88 «οργάνωση Νομαρχιών-ορ- 
γάνωση Οικονομικών Υπηρεσιών» (ΦΕΚ259τ.Α’), όπως τρο¬ 
ποποιήθηκε και ισχύει. 

3. Τις διατάξειςτου άρθρου 19παρ.5του Ν. 2344/95, του άρ¬ 
θρου 52 παρ.6του Ν. 2218/1994, του άρθρου 4 παρ. 7 του Ν. 
2240/94, δυνάμει των οποίων αρμοδιότητες του Υπουργείου 
Οικονομικών που είχαν μεταβιβαστεί σε Νομάρχες ανήκουν 
στον Περ/κό Δ/ντή, σε συνδυασμό με αυτές του άρθρου 14 
παρ.2 του Ν. 2399/96, με τις οποίες προβλέπεται η κατάργηση 
των θέσεων των Περιφερειακών Δ/ντών, οι αρμοδιότητες πλέ¬ 
ον του οποίου περιήλθαν στον Γενικό Γραμματέα της Περιφέ¬ 
ρειας και ασκούνται απότον Αναπληρωτή Περιφερειακό Δ/ντή. 

4. Τιςδιατάξειςτωνπαρ. 2 καιδτου άρθρου 1 του Ν. 2503/97 
Διοίκηση Οργάνωση, Στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις 
(ΦΕΚ 107 τ.Α’), σύμφωνα με τις οποίες οι Περιφερειακές Υπη¬ 
ρεσίες του Υπουργείου Οικονομικών, που συγκροτούσαν την 
Περιφερειακή Διοίκηση του Νομού ή Νομαρχίας δεν υπήχθη- 
σαν στην ενιαία οργανική μονάδα της Περιφέρειας ούτε κα- 
ταργήθηκαν, αλλά αποτελούν από 01-09-97 Υπηρεσίες του 
Υπουργείου Οικονομικών. 

5. Το αριθ. 28975/31-07-97 έγγραφο της Δ/νσης Διοίκησης 
του Υπ. Εσωτερικών Δημ.Διοίκησης και Αποκέντρωσης, σύμ¬ 
φωνα με το οποίο οι αρμοδιότητες του Γ ενικού Γ ραμματέα 
της Περιφέρειας σε θέματα Υπηρεσιών του Υπ. Οικονομικών 
μεταφέρονται από 01-09-97 στον Υπουργό Οικονομικών. 

6. Την αριθ. 1043053/483/Α0006/9-5-2000 απόφαση του 
Υφ. Οικονομικών «Μεταβίβαση αρμοδιοτήτων στο Γεν. Γ ραμ¬ 
ματέα, στους Γεν.Δ/ντές κ.λ.π.». (ΦΕΚ622 Β). 

7. Τις διατάξειςτου άρθρου 100του Π.Δ. 284/88 «περί συ- 
γκροτήσεως μεταξύ άλλων και της Επιτροπής καθορισμού 
ορίων αιγιαλού και παραλίας και θέσεων αμμοληψίας». 

8. Την αριθμ.1078204/927/0006Α/06.08.92 κοινή υπουργι¬ 


κή απόφαση των Υπουργών Προεδρίας και Οικονομικών, με 
την οποία διατηρείται σε ισχύ η Επιτροπή καθορισμού ορίων 
αιγιαλού και θέσεων αμμοληψίας. 

9. Τις διατάξειςτωνάρθρων 1 μέχρι και 7του Α. Ν. 2344/40 «πε¬ 
ρί αιγιαλού και παραλίας, όπως τροποποιήθηκαν και συμπλη¬ 
ρώθηκαν με τις διατάξεις: α) του Ν.Δ. 439/70 β )του άρθρου 13 
του Ν. 1078/1980 και γ) του άρθρου 23 του Ν. 1337/1983. 

10. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών, υψομετρικών διαγραμμά¬ 
των από ιδιώτες μηχανικούς κ.λ.π. 

11. Την από 09-06-2000 έκθεση της κατά το άρθρο 100 του 
Π Λ. 284/88 αρμόδιας Επιτροπής καθορισμού των ορίωντου αι- 
γιαλού - παραλίας και θέσεων αμμοληψίας, που καθόρισε τα 
όρια του αιγιαλού-παλ.αιγιαλού-παραλίας στην θέση «οικισμός 
Παναγιάς», Αλμυροποτάμου, Δήμου Στυραίων, Ν. Εύβοιας. 

12. Το από Νοέμβριο 1999, με κλίμακα 1:500 τοπογραφικό 
διάγραμμα του τοπογράφου μηχανικού Γεωργίου Δ. Κάλλια, 
σε μία (1) πινακίδα, που ελέγχθηκε για την ακρίβεια της απο¬ 
τύπωσης από τον Ε. Πολίτη στις 15-12-99 και θεωρήθηκε από 
τον Ν. Κασιώνη, Προϊστάμενο του Τ.Λ.Υ. της Δ/νσης 
Τ.Υ.Νομ/κής Αυτ/σης Εύβοιας στις 15-12-99, όπως ορίζουν οι 
διατάξειςτου άρθρου 20 του Ν. 719/77 και συνοδεύει την έκ¬ 
θεση της προαναφερόμενης Επιτροπής. 

13. Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο Φ.544.5/246/00/Σ.518/12-04-00 έγγρα¬ 
φο του, αποφασίζουμε: 

1. Επικυρώνουμε την από 09-06-2000 έκθεση της κατά το 
άρθρο 100του Π.Δ. 284/88 αρμοδίας Επιτροπής καθορισμού 
των ορίων αιγιαλού και παραλίας και θέσεων αμμοληψίας 
«περί καθορισμού των ορίων αιγιαλού - παλ. αιγιαλού και δη¬ 
μιουργία ζώνης παραλίας στη θέση «οικισμός Παναγιάς», Αλ¬ 
μυροποτάμου, Δήμου Στυραίων, Ν.Εύβοιας», καθώς και το 
από Νοεμβρίου 1999 τοπογραφικό -υψομετρικό διάγραμμα, 
που τη συνοδεύει, το οποίο συντάχθηκε από τον τοπογράφο 
μηχανικό Γεώργιο Δ. Κάλλια σε μια (1) πινακίδα, με κλίμακα 
1:500 που ελέγχθηκε για την ακρίβεια της αποτύπωσης από 
τονΕ. Πολίτη, της ΔΤΥΝΑΕ, στις 15-12-99 και θεωρήθηκε από 
τον Ν. Κασιώνη, Προϊστάμενο του Τ.Λ.Υ. της Δ/νσης Τ.Υ. 
Νομ/κής Αυτ/σης Εύβοιας στις 15-12-99, όπως ορίζουν οι δια¬ 
τάξεις του άρθρου 20του Ν. 719/77. 

2. Στο τοπογραφικό διάγραμμα καθορίσθηκαν από την αρ¬ 
μόδια Επιτροπή, όπως πιο πάνω αναφέρεται: 

Τα όρια του αιγιαλού με κόκκινη συνεχή πολυγωνική γραμμή 
με στοιχεία 1, 2....,25, 26, της οποίας οι κορυφές εξασφαλίζο¬ 
νται με συντεταγμένες του κρατικού τριγωνομετρικού δικτύου. 

Τα όρια της παραλίας με κίτρινη συνεχή πολυγωνική γραμ¬ 
μή με στοιχεία Γ, 2’.25', 26', σε απόσταση ΙΟμ. από αυτήν 

του αιγιαλού, της οποίας οι κορυφές εξασφαλίζονται με συ¬ 
ντεταγμένες του κρατικού τριγωνομετρικού δικτύου. 

Τα όρια του παλαιού αιγιαλού με μπλε συνεχή πολυγωνική 
γραμμή με στοιχεία 1", 2"... .6", 7", της οποίας οι κορυφές εξα¬ 
σφαλίζονται με συντεταγμένες του κρατικού τριγωνομετρι¬ 
κού δικτύου. 

Η παρούσα απόφαση μαζί με την έκθεση και το διάγραμμα, 
να δημοσιευθούν στην Εφημερίδα της Κυβερνήσεως. 

Αθήνα, 7 Ιουλίου 2000 

Με εντολή Υπουργού 

Ο Γενικός Γραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 
ΕΠΑΝΕΞΕΤΑΣΗ 

Για τον καθορισμό το πρώτον των ορίων του αιγιαλού-πα- 
ραλίας-παλ. αιγιαλού στη θέση ΟΙΚΙΣΜΟ ΠΑΝΑΓΙΑΣ Αλμυ- 
ροποτάμου, Δήμου Στυραίων, Ν. Εύβοιας. 

Στον Αλμυροπόταμο σήμερα 08-06-2000, ημέρα Παρα¬ 
σκευή. οι υπογραφόμενοι: 

1) Παγωνέτα Θραβάλου, εφοριακός ΠΕ/Α, Προϊσταμένη 
Κτηματικής Υπηρεσίας, σαν Πρόεδρος, 

2) Αθηνά Μπούρικα, τοπ/φος μηχ/κός ΠΕ/Β, υπάλληλος 
της Κτηματικής Υπηρεσίας σαν μέλος, 

3) Παναγιώτης Μοίρας, υποπλ/χος Λ. Σ.. Λιμενάρχης Αλι- 
βερίου . σαν μέλος, που αποτελούμε την Επιτροπή καθορι¬ 
σμού ορίων αιγιαλού - παραλίας και θέσεων αμμοληψίας, η 
σύνθεση της οποίας καθορίστηκε βάσει των διατάξεων των 
άρθρων 89, 100, 153 του Π.Δ. 284/88 «περί Οργανισμού 
Υπουργείου Οικονομικών» και με την αριθ. 718/08-03-2000 
Απόφαση Προϊσταμένου της Οικονομικής Επιθεώρησης Στε¬ 
ρεός Ελλάδας του Υπουργείου Οικονομικών, που συγκλήθη¬ 
κε με την αριθ. Φ121/968/01 -06-2000 πρόσκληση του Προέ¬ 
δρου της, μεταβήκαμε επί τόπου στην περιοχή που προανα- 
φέραμετην 09-06-2000 αφού λάβαμε υπόψη 

1. - Το με αριθ. 9033/Φ.αιγ./16-12-99 έγγραφο της Δ.Τ.Υ. 
Νομ/κής Αυτ/σης Εύβοιας, δια του οποίου ζητείται ο καθορι¬ 
σμός των ορίων αιγιαλού-παραλίας στη πιο πάνω περιοχή. 

2. - Το από Νοέμβριο 1999, με κλίμακα 1:500 τοπογραφικό 
διάγραμμα του τοπογράφου μηχανικού Γεωργίου Δ. Κάλλια, 
σε μία (1) πινακίδα, που ελέγχθηκε για την ακρίβεια της απο¬ 
τύπωσης την 15-12-99 και θεωρήθηκε από τον Προϊστάμενο 
Τ.Λ.Υ. της Δ.Τ.Υ. Νομ/κής Αυτ/σης Εύβοιας την 15-12-99 , 
όπως ορίζει το άρθρο 20 του Ν. 719/77. 

3. - Τις διατάξεις του Α. Ν. 2344/40. όπως αυτός τροποποι¬ 
ήθηκε, συμπληρώθηκε και ισχύει καθώς και την σχετική Δι¬ 
καστηριακή και Διοικητική Νομολογία. 

4. -Την από επιτόπιο μετάβαση σχηματισθείσα αντίληψη για 
το πλάτος της βρέχόμενης ζώνης της ξηράς και άλλα συνα¬ 
φή στοιχεία δηλαδή: 

α) Περιγραφή της μορφολογίας της περιοχής (βραχώδης, 
πεδινή, περίπου κλίση εδάφους, καταπτώσεις, βλάστηση, 
προσχωσιγενές έδαφος, ενδείξεις μεταβολής του αιγιαλού, 
ύπαρξη ή μη παλαιού αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, εκτε- 
λεσθέντα έργα κ.λ.π.) 

γ) Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους) 

δ) Παλίρροιες και θαλάσσια ρεύματα 

ε) Επικρατούσες καιρικές συνθήκες (διεύθυνση, ένταση 
και συχνότητα πνεόντων ανέμων, ύψος κύματος κ.λ.π.) 

5. -Λοιπά στοιχεία που έλαβε υπόψη η Επιτροπή, όπως πα¬ 
λιά διαγ/τα, μαρτυρικές καταθέσεις, τίτλοι ιδιοκτησίας, έγ¬ 


γραφα ΓΕΝ, προηγούμενοι καθορισμοί σε γειτονική περιοχή 
κ.λ.π. καθώς και τα συμπεράσματα που εξήχθηκαν κατά την 
κρίση της Επιτροπής. 

6. - Την με- αριθ. Φ121/658/25-05-1990 (ΦΕΚ 580/Τ.Δ/ 1990) 
Απόφαση Νομάρχη Εύβοιας, περί καθορισμού ορίων αιγιαλού 
- παραλίας στη θέση Παναγιά, Αλμυροποτάμου. που αποτελεί 
όμορο προς Δ. καθορισμό του παρόντος και με το διάγραμμα 
του οποίου έγινε η απαιτούμενη συναρμογή των κορυφών. 

7. - Την από 09-04-98 Έκθεση της κατά νόμο Επιτροπής κα¬ 
θορισμού ορίων αιγιαλού-παραλίας με την οποία πρότεινε 
οριογραμμές αιγιαλού-παραλίας σε όμορη προς Α. περιοχή, 
στη θέση Παναγία-Νήσιζα, Αλμυροποτάμου και με το διάγραμ¬ 
μα της οποίας έγινε η απαιτούμενη συναρμογή των κορυφών. 

8. -Τα από Αύγουστο 1980 διαγράμματα του μηχανικού Σταύ¬ 
ρου Γκιόκα, που είχαν υποβληθεί στο παρελθόν για καθορισμό 
στην ίδια εξεταζόμενη θέση και την με αριθ. 544.5/610/91/30- 
12-91 γνωμοδότηση ΓΕΝ. επί της από 26-01-90 πρότασης της 
Επιτροπής καθορισμού ορίων αιγιαλού-παραλίας. 

9. - Την 66/1968 εγκύκλιο του Υπ. Οικονομικών «περί καθο¬ 
ρισμού οριογραμμή αιγιαλού στις περιπτώσεις κατασκευής 
έργων», που τηρήθηκε κατά τον παρόντα καθορισμό, αφού 
στην περιοχή βρίσκεται σε εξέλιξη η εκτέλεση λιμενικών έρ¬ 
γων, με την ολοκλήρωση των οποίων και εφόσον διενεργη- 
θούν πρόσθετες προσχώσεις θα επανακαθοριστούν τα όρια 
αιγιαλού-παραλίας με παράλληλη χάραξη και οριογραμμής 
παλαιού αιγιαλού στη θέση κατασκευής τους. 

10. -Την από 19-01-2000 αρχική Έκθεση της κατά νόμο Επι¬ 
τροπής καθορισμού ορίων αιγιαλού-παραλίας. 

11. - Την με αριθμ.544.5/246/00/12-04-00 γνωμοδότηση του 
ΓΕΝ επί της παραπάνω Έκθεσης, με την οποία συμφωνεί ως 
προς τα προτεινόμενα όρια αιγιαλού-παραλίας. με την προϋ¬ 
πόθεση ναχαραχθεί και οριογραμμή παλαιού αιγιαλού μετα¬ 
ξύ των κορυφών 16-24, τροποποίηση την οποία αποδέχεται η 
Επιτροπή με την παρούσα. 

12. - Τις διατάξεις της παρ. 1 του αρθ. 5 (όπως αντικατα- 
στάθηκε μετηνπαρ. 5του αρθ. 23 του Ν.1337/83) και παρ. 1 
του αρθ.7του Α.Ν. 2344/40,την Ε15780/405/ΠΟΛ3/09-01 -87 
εγκύκλιο Δ/νσης Δημ. Κτημάτων Υπ. Οικονομικών «περί κα¬ 
θορισμού οριογραμμής παραλίας» καθώς και το αριθ. 
Ν1118/474/10-06-88 έγγραφο του ιδίου Υπουργείου και συ- 
νεκτιμώντας τα δεδομένα της περιοχής ότι πρόκειται για οι¬ 
κισμό με τάσεις τουριστικής ανάπτυξης, προτείνουμε τη δη¬ 
μιουργία ζώνης παραλίας πλάτους 10μ., που θεωρείται απα¬ 
ραίτητη για την εξυπηρέτηση της επικοινωνίας ξηράς - 
θαλάσσης και τανάπαλιν καθώς και για λοιπούς εξωράίστι- 
κούς και κοινωφελείς σκοπούς. 

Ύστερα από τα παραπάνω η Επιτροπή, αποφασίζει: 

1) Καθορίζει επίτου παραπάνω τοπογραφικού διαγράμματος: 

Α) Την οριογραμμή του αιγιαλού με κόκκινη συνεχή πολυγω¬ 
νική γραμμή 1, 2...25, 26 της οποίας οι κορυφές εξασφαλίζο¬ 
νται με συντεταγμένες από το κρατικό τριγωνομετρικό δίκτυο. 

Β) Την οριογραμμή της παραλίας με συνεχή κίτρινη πολυ¬ 
γωνική γραμμή 1 ’, 2'...25’, 26’ σε απόσταση ΙΟμ. από αυτήν 
του αιγιαλού, γιατί δεν εξυπηρετούνται οι σκοποί του άρθρ. 
7παρ. Ιτου Α.Ν. 2344/40. Οι κορυφές της εξασφαλίζονται με 
συντεταγμένες από το κρατικό τριγωνομετρικό δίκτυο. 

2) Αποφαίνεται ότι υπάρχει παλαιός αιγιαλός και καθορίζει 
αυτόν με μπλε συνεχή πολυγωνική γραμμή 1", 2"...,6", 7", της 
οποίας οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο. 

3) Δεν εξαιρούνται τα κτίσματα που βρίσκονται στη ζώνη 
παραλίας. 

Η Επιτροπή 

ΠΑΓΩΝΕΤΑ ΘΡΑΒΑΛΟΥ 
ΑΘΗΝΑ ΜΠΟΥΡΙΚΑ 
ΠΑΝΑΓΙΩΤΗΣ ΜΟΙΡΑΣ 














ΥΠΟΜΝΗΜΑ 

